Produkty a služby v roku 2013

Výberové konania — Výzva na predloženie návrhov v rámci ročného plánu práce na rok 2012 so štyrmi prioritnými oblasťami v celkovej výške 250 mil. EUR. 164 oprávnených návrhov vyžadujúcich 523,9 mil. EUR bolo vyhodnotených a 83 návrhov v hodnote 247,2 mil. EUR bolo odporučených na financovanie. — Výzva na predloženie návrhov v rámci viacročného plánu práce na rok 2012 so šiestimi prioritnými oblasťami v celkovej výške 1 347 mil. EUR. 189 oprávnených návrhov vyžadujúcich 5 727,77 mil. EUR bolo vyhodnotených a 89 návrhov v hodnote 1 348,38 mil. EUR bolo odporučených na financovanie. Výzvy v rámci ročného a viacročného plánu práce boli vyhodnotené 61 externými hodnotiteľmi. — Príprava výzvy na predloženie návrhov v rámci viacročného plánu práce vo výške 280 mil. EUR a ročnej výzvy na rok 2013 vo výške 70 mil. EUR, uverejnené v roku 2013. Riadenie projektov — Príprava 157 nových rozhodnutí o financovaní (jedno bolo zrušené pred prijatím rozhodnutia) a 14 zmien (výzvy z roku 2012) – 398 projektov prebiehalo na konci roka 2013. — Spracovanie 36 nových žiadostí o zmeny od príjemcov. — Analýza a schválenie 116 správ o pokroku (ASR – hlavný nástroj na monitorovanie pokroku projektov) a 73 strategických plánov činnosti (SAP). — 246 projektových zasadnutí, vynímajúc zasadnutia na prípravu rozhodnutí, konajúcich sa buď na mieste alebo v priestoroch agentúry. — Plné využitie dostupných výdavkových rozpočtových prostriedkov s priemernou čistou lehotou platby iba 11 dní. Opatrenia na zjednodušenie — Zlepšenie vnútorných postupov a komunikácie s príjemcami, napr. revízia a zlepšenie kontrol verejného obstarávania; zorganizovanie semináru o riadení projektov pre príjemcov so zameraním na právne, operačné a finančné záležitosti, s prezentáciou Dvora audítorov o skúsenostiach s auditom projektov TEN-T. — Využívanie elektronického nástroja na prijímanie zamestnancov. — Preskúmanie administratívnych okruhov, ktoré viedlo k zavedeniu niektorých bezpapierových a zjednodušených okruhov. — Využívanie elektronického nástroja na predkladanie pre ASR. — Aktualizácia užívateľskej prístupnosti sekcie riadenia projektov TENtec. — Pracovná skupina pre osvedčené postupy bola nahradená poradnou skupinou, ktorá má slúžiť pre agentúru ako hlavná zúčastnená strana vo vývoji finančného a projektového riadenia v súčasnom programe a budúcich programoch. Členstvo v skupine bolo určené na základe výberového procesu, ktorý mal zabezpečiť dobrú vyrovnanosť zúčastnených strán. Prvé zasadnutie sa konalo 4. marca 2014, prerokovali sa postupy predkladania žiadostí, vrátane dokumentovania, pre všetky výzvy a vzorové rozhodnutie. — Testovalo sa hodnotenie na diaľku na väčšine návrhov z výzvy v rámci ročného plánu práce na rok 2012. — Priebežná aktualizácia a používanie vzorov a usmernení. — Aktualizácia inventáru s ohľadom na výklad ustanovení rozhodnutia Komisie a prípadov verejného obstarávania. — Zlepšenie a zjednodušenie vnútorných postupov prostredníctvom pracovných skupín pre vzory administratívnych a prevádzkových výdavkov. — Zjednodušenie administratívnych postupov s GR MOVE na prijatie nových rozhodnutí. — Zjednodušenie systému výkazníctva zmenou frekvencie niektorých správ, vykonávaním hĺbkových kontrol kvality údajov a optimalizáciou využívania existujúcich údajov v TENtec. To umožnilo lepšiu následnú kontrolu projektov a predpokladanie problémov s realizáciou, čo zas viedlo ku kratšiemu času reakcie a k optimalizácii plnenia rozpočtu. Komunikácia — Internetová stránka agentúry a zväčšená sekcia o úspešných projektoch plus internetová stránka helpdesku morských diaľnic mala viac než 2 20 000 návštevníkov. Twitter (@tentea_eu) mal viac než 700 nasledovateľov. — Tretia kampaň o ďalších dosiahnutých výsledkoch projektu TEN-T („TENtastic“) s aktualizáciou internetovej stránky, tweetmi, brožúrou a plagátmi. — Uverejnenie 15 elektronických novín/aktualizácií pre príjemcov; vypracovanie a distribúcia 140 tlačových správ vo viac než 20 jazykoch o výzvach z roku 2012, výsledkoch a nových vybraných projektoch; distribúcia 53 tlačových správ z ročnej výzvy z roku 2011. V rámci ďalších publikácií boli uverejnené dve „vízie“ agentúry s jej rozšíreným mandátom, brožúra o finančnom inžinierstve, správa o realizácii projektu TEN-T a dve vyše 100 stranové brožúry pre FAC o vybraných projektoch z ročnej a viacročnej výzvy. — Medzi zorganizované podujatia patrili spoločné Dni TEN-T a výstava v Tallinne spolu s GR MOVE, informačný deň pre ročnú výzvu 2013, seminár o riadení projektov TEN-T a seminár o PPP/finančnom inžinierstve; účasť spolu s GR MOVE na medzinárodnom dopravnom fóre v Leipzigu a otvorenom dni inštitúcií. — Plánovanie a príprava zmeny vizuálnej identity INEA (nasledovník agentúry TEN-T) pre všetky distribučné materiály, internetovú stránku, intranet, vzory a podpisy. Spolupráca so zodpovedajúcimi GR — Spoločná príprava na ďalší finančný rámec vrátane: pomoci s dokončením nástroja na prepájanie Európy (CEF) a nových usmernení k TEN-T; návrhy scenárov finančných prídelov a spôsobov plnenia; účasť v hodnotiacich komisiách na výber konzultantov pre štúdie hlavných koridorov siete TEN-T. — Spoločná príprava konečnej výzvy na predkladanie návrhov v rámci programu TEN-T na roky 2007 – 2013 a spoločných prezentácií na informačnom dni. — Podieľanie sa na výročnej konferencii – dni TEN-T. Agentúra TEN-T EA zodpovedala za výstavu. — Spoločná príprava medziinštitucionálneho postupu pre rozšírenie mandátu agentúry a novej organizačnej štruktúry. — Účasť na následnom hodnotení finančných nástrojov uskutočnenom Komisiou. — Zorganizovanie semináru o finančnom inžinierstve so spoločnými prezentáciami. — Rozvoj odborných skúseností v oblasti analýzy štatistických a zemepisných informácií pre výkazníctvo a kartografiu v súvislosti s programom TEN-T, napr. „správa o plnení programu TEN-T“ pre Tallinn, 43 členských štátov a správy o prioritných projektoch. — Spoločné zasadnutie manažérov raz mesačne za účasti riaditeľov, vedúcich oddelení, riaditeľa pre komunikáciu a úradníkmi z agentúr/kontaktných pracovníkov GR. — Účasť riaditeľa na zasadnutiach zodpovedajúcich GR. Účasť vedúceho oddelenia z príslušného riaditeľstva na zasadnutiach manažérov agentúry. — Príprava zasadnutí riadiaceho výboru. Audity — Prvý rok realizácie viacročnej stratégie auditov schválenej v roku 2012. — Bolo vykonaných 17 auditov, čo predstavuje 28 % priebežných/konečných platieb (peňažná hodnota) z roku 2012.